标题：1194年
西元1194年
甲寅年（虎年）；西夏天庆元年；金明昌五年；西辽天禧十七年；南宋绍熙五年；越南天资嘉瑞八年；日本建久五年
延福寺:武义县桃溪镇陶村东的福平山旁，为后晋天福二年（9  延福寺37年）僧宗一创建，原 名福田寺，宋绍熙年间（1190年一1194年）赐名延福。清康熙九年（1670年）重建观音堂和两廊。雍正八年（1730年）至乾隆十三年（1748年），多次修葺大殿，并增建天王殿和两廊厢楼。光绪三十一年（1905年）重建观音堂，现存的建筑群，按中轴线排列为山门、天王殿、大殿和观音堂。两侧厢楼，殿间有长生池、观间堂，后有石涧井。大殿重建于元延枯四年（1317年），为江南已发现的元代建筑中年代最早者。
刻四个隶书大字:“古云梯关”。这就是史志上所载的“云梯关”遗址。这里原是灌河的入海口，宋光宗绍熙五年(1194年)，黄河夺淮以后，即变为黄河入海口。
事件
南宋光宗：孝  南宋光宗宗第三子。即位时已40多岁。不仅政治昏聩，而且惧内，其皇后李氏是历史上有名的妒妇。1194年退位，死于1200年，时年54岁。 黄河于这一年夺淮入海，开始了600多年的夺淮入海时期。
维也纳新城：位置“新维也纳”。奥地利下奥地利州城市。在首都维也纳之南。 1194年建城堡，1277年为自治市。十五世纪在此建皇宫，经济繁荣。
1194年
脱斡里勒汗(?-1203)：　蒙古高原克烈部酋长。初与铁木真父也速该结为安答(义兄弟)，也速该死，助铁木真恢复旧部，败蔑里乞部。1194年，助金将完颜襄攻塔塔儿部，金封为王，故称王罕(或译王汗)。
法国沙特城的天主教堂：建于1145～1170年,1194年曾遭火灾。现教堂的主体建筑建于1194～1260年，为法国哥特式建筑的代表作。其外观的明显特点是两座钟楼及尖塔的样式与大小各不相同。南边的尖塔(建于1145～1170)  沙特尔大教堂为早期法国哥特式,庄重朴素；北边的尖塔（建于1507～1514）较高，结构轻巧华美。教堂外部的浮雕尤具特色。在西部正门及南北两侧入口处并排矗立着一系列圆柱浮雕人像。
档案事业: 法国是近代意义的档案事业的开创者，也是档案工作历史比较悠久的欧洲国家之一。12世纪以前，国王档案没有固定保管场所，随国王流动。1194年法王腓力二世同英国作战失败，随身所带档案成了英王理查一世的战利品。从此国王才把皇家档案与宫廷财宝一起存放在巴黎王宫内，并建立了专门保存档案的宪典宝库。
普茨茅斯大学: 英国的国立大学，位于英国南部海滨城市普茨茅斯。普茨茅斯市的历史可以上溯到1194年。作为英国重要的海军基地，普茨茅斯市在英国的历史上占据着极为重要的地位，18世纪，第一批前往澳大利亚开拓新的殖民地的英国人就是从这里乘船出发的。
生辰
李惠宗（L&yacute; Huệ T&ocirc;ng）本名李旵（L&yacute; Sảm）：是越南李朝的第八任皇帝。他是高宗之子，1211年至1224年在位。
桑乔七世（1194年-1234年）：纳瓦拉君主（ 西班牙语 ：Navarra）是 西班牙与法国之间的一个地区，地名来自于 巴斯克 这个词的变体。在 中世纪 ，这里是 伊比利亚半岛 上四个主要 基督教 国家之一 纳瓦拉王国 的所在地。
逝世
1194年
吕西尼昂的居伊(Guy of Lusignan) (c. 1150年-1194年): 法国骑士，因娶耶路撒冷公主西比拉而成为耶路撒冷国王，1187年领导王国与萨拉丁在哈丁战役中被俘。居伊是法国西部省分普瓦图(Poitou)的吕济尼昂领主的于格八世之子，吕济尼昂家族许多成员参加过十字军东征。1168年居伊和他兄弟伏击并杀死萨尔斯伯利伯爵帕特里克。
坦克雷德(Tancred , ?-1194): 西西里王国诺曼王朝的倒数第二任国王。
卡西米尔二世（波兰语：Kazimierz II. Sprawiedliwy，1138年出生，1194年5月5日逝世）: 是维什利卡的公爵（1166年至1173年）、从1173年开始桑多米次公爵，从1177年开始波兰大公（首都克拉科夫）以及从1186年开始兼任马素比亚和库亚维的公爵。他是皮雅斯特王朝的一员，也被称为正义王。
史浩 （1106年-1194年），中国南宋大臣、词人。字直翁，明州鄞县人（现  史浩浙江省宁波市鄞县）人。 崇宁五年（1106年）出生，绍兴十四年（1144年）登进士第，任国子博士、参知政事。
文物
延福寺:武义县桃溪镇陶村东的福平山旁，为后晋天福二年（937年）僧宗一创建，原 名福田寺，宋绍熙年间（1190年一1194年）赐名延福。清康熙九年（1670年）重建观音堂和两廊。雍正八年（1730年）至乾隆十三年（1748年），多次修葺大殿，并增建天王殿和两廊厢楼。光绪三十一年（1905年）重建观音堂，现存的建筑群，按中轴线排列为山门、天王殿、大殿和观音堂。两侧厢楼，殿间有长生池、观间堂，后有石涧井。大殿重建于元延枯四年（1317年），为江南已发现的元代建筑中年代最早者。
通鉴记载
光宗循道宪仁明功茂德温文顺武圣哲慈孝皇帝绍熙五年（金明昌五年，公元1194年）
春，正月，癸亥朔，帝御大庆殿，受群臣朝，遂朝重华宫，次诣慈福宫，行庆寿礼。
乙丑，金昭容李氏，进位淑妃，追赠其祖父官。妃兄喜儿，旧尝为盗，与弟铁哥皆擢显近，势倾朝野，射利竞进之徒，争趋走其门。
己巳，金尚书省进区田法，诏其地务从民便；又言遣官劝农之扰，命提刑司禁止之。
癸酉，寿皇不豫。
乙亥，金以希尹始制女真字，诏加封赠，依苍颉立庙盩厔例，祠于上京，春秋致祭。
丙子，大理寺奏狱空。
癸未，右丞相葛邲罢。邲为相，专守祖宗法度，荐进人才，博采士论，惟恐其人闻之。
丁酉，金诏购求《崇文总目》内所阙书籍。
金初定长吏劝课能否赏罚格。
二月，乙未，赵汝愚、余端礼以奏除西帅不行，居家待罪。
戊戌，以荆、鄂诸军都统制张诏为兴州诸军都统制。
癸丑，金命宣徽使伊喇敏等相视北边营屯，经画长久之计。
三月，壬申，金初定钱禁。
乙亥，合利州东、西为一路。
庚辰，金初定日、月、风、雨、雷师常祀。
戊子，金置弘文院，译写经书。
夏，四月，寿皇疾浸棘，群臣数请帝问疾重华宫，皆不报。
甲午，帝与皇后如玉津园，兵部尚书罗点请先过重华宫，且曰：“陛下为寿皇子四十馀年，无一间言；止缘初郊违豫，寿皇尝至南内督过左右之人，自此谗间，遂生忧疑。以臣观之，寿皇与天下相忘久矣。今大臣同心辅政，百执事奉法循理，宗室、戚里，三军、百姓，皆无贰志，设有离间，诛之不疑。乃若深居不出，久亏子道，众口谤讟，祸患将作，不可以不虑。”帝曰：“卿等可为朕调护之。”侍讲黄裳对曰：“父子之亲，何俟调护！”点曰：“陛下一出，即当释然。”帝犹未许。点乃率讲官宣言之，帝曰：“朕心未尝不思寿皇。”点曰：“陛下久阙定省，虽有此言，何以自白！”起居舍人彭龟年，连上三疏请对，不报。属帝视朝，龟年离班伏地扣额，血流渍甃。帝曰：“素知卿忠直，欲何言？”龟年言今日无大于过宫，余端礼因曰：“扣额龙墀，曲致忠恳，臣子至此，岂得已耶！”帝曰：“知之。”然犹不往。
丙申，太师、致仕、魏国公史浩薨，年八十九。追封会稽郡王，谥文惠。
浩喜荐人才，尝拟陈之茂进职与郡，寿皇知之茂尝毁浩，曰：“卿岂以德报怨耶？”浩曰：“臣不知有怨，若以为怨而以德报之，是有心也。”莫济状王十朋行事，诋浩尤甚，浩荐济掌内制，寿皇曰：“济非议卿者乎？”浩曰：“臣不敢以私害公。”遂除中书舍人兼直学士院，待之如初，盖其宽厚类此。
己亥，朝献于景灵宫。
壬寅，以不雨，命决系囚，释杖以下。
甲辰，侍从入对，请朝重华宫。己酉，大学生陈肖说等，以帝未朝，移书大臣，事闻，帝将以癸丑朝。至期，丞相以下入宫门，俟日昃，帝复辞以疾。于是群臣请罢黜待罪者百馀人；诏不许。
乙卯，金主幸景明宫，御史中丞董师中、侍御史贾铉、路铎等各上疏极谏。金主不说，遣人谕之曰：“卿等所言，非无可取；然亦有失君臣之义者，其戒之！”
丙辰，侍读黄裳、秘书少监孙逢吉等，再上疏请朝重华。丁巳，起居郎兼中书舍人陈傅良，请以亲王、执政或近上宗戚一人充重华宫使。台谏交章劾内侍陈源、杨舜卿、林亿年离间之罪，请逐之。
五月，辛酉朔，辰州猺贼寇边。
寿皇疾大渐，欲一见帝，数顾视左右。陈傅良以帝不往重华宫，乃缴上告敕，出城待罪。戊辰，留正等率宰执进见，帝拂衣起，正引帝裾谏。罗点进曰：“寿皇疾势已危，不及今一见，后悔何及！”群臣随帝入至福宁殿，内侍阖门，众恸哭而出。越二日，正等以所请不从，求退，帝令知合门事韩侂胄传旨云：“宰执并出。”正等俱出浙江亭待罪。寿皇闻之，忧甚。侂胄奏曰：“昨传旨令宰执出殿门，乃出都门，请自往宣押入城。”于是正及赵汝愚等复还第。明日，帝召罗点入对，点言：“前日迫切献忠，举措失体，陛下赦而不诛。然引裾亦故事也。”帝曰：“引裾可也，何得辄入宫禁乎？”点引辛毘事以谢，且言：“寿皇止有一子，既付神器，惟恐见之不速耳。”
甲申，从官及彭龟年、黄裳、沈有开奏请令嘉王诣重华宫问疾，许之。王至宫，寿皇为之感动。
戊子，金以桓、抚二州旱，遣使褥于缙山。
六月，戊戌，夜，寿皇圣帝崩，年六十八。遗诏改重华宫为慈福宫，建寿成皇后殿于宫後，以便定省。以宫钱百万缗赐内外军。
是夕，重华宫内侍讣于宰执私第，赵汝愚恐帝疑，或不出视朝，持其答刂不上。翌日，帝视朝，汝愚以闻，因请诣重华宫成礼；帝许之，至日昃不出。大宗正丞李大性上疏言：“今日之事，颠倒舛逆。况金使祭奠，当引见于北宫素帷，不知是时犹可以不出乎？《檀弓》曰：‘成人有兄死不为衰者，闻子皋将为成宰，遂为衰。成人曰：“兄则死而子皋为之衰。”’盖言成人畏子皋之来，方为制服，其服乃子皋之为，非为兄也。若陛下必待使来然后执丧，则恐贻讥中外，岂特如成人而已哉！”
辛丑，丞相率百官拜表请就丧次成服。壬寅，寿皇大敛，嘉王复入奏。诏俟病愈过宫成礼。留正与赵汝愚议介少傅吴琚，请寿圣皇太后垂帘暂主丧事，太后不许。正等附奏云：“臣等连日造南内请对不获，累上疏不得报，今当率百官恭请。若皇帝不出，百官相与恸哭于宫门，恐人心骚动，为社稷忧。请依唐肃宗故事，群臣发丧太极殿，皇帝成服禁中。然丧不可以无主，祝文称孝子嗣皇帝，宰臣不敢代行。太皇太后，寿皇之母也，请代行祭奠礼。”太后许之。是日，白气亘天。
乙巳，尊寿皇太后为太皇太后，寿成皇后为皇太后。
丁未，叶适言于留正曰：“帝疾而不执丧，将何辞以谢天下？今嘉王长，若预建参决，则疑谤释矣。”正从之，率宰执入奏曰：“皇子嘉王，仁孝夙成，宜早正储位，以安人心。”不报。越六日又请，帝批云：“甚好。”明日，宰执同拟旨以进，乞帝亲批付学士院降诏。是夕，御答刂付丞相云：“历事岁久，念欲退闲。”正得之，大惧。
是月，金主猎于呼图里巴山，行拜天礼，曲赦西北路，遂如秋山。
秋，七月，辛酉，留正因朝临，佯仆于庭，即出国门，上表请老，且云：“愿陛下速回渊鉴，追悟前非，渐收人心，庶保国祚。”
初，正始议：“帝以疾未克主丧，宜立皇太子监国；若未倦勤，当复明辟；设议内禅，太子可即位。”而赵汝愚诸以太皇后、太后旨禅位嘉王。正谓建储诏未下，遽及此，它日必难处，与汝愚异，遂以肩舆五鼓遁。
甲子，太皇太后诏嘉王扩成服即位，尊帝为太上皇帝，皇后为太上皇后。
时留正既去，人心益摇。会帝临朝，忽仆于地，赵汝愚忧危不知所出。徐谊以书谯汝愚曰：“自古人臣，为忠则忠，为奸则奸，忠奸杂而能济者，未之有也。公内虽心惕，外欲坐观，非杂之谓欤？国家安危，在此一举！”汝愚问策安出，谊曰：“此大事，非太皇太后命不可。知合门事韩侂胄与同里蔡必胜同在合门，可因必胜招之。”
侂胄至，汝愚以内禅议遣侂胄请于太皇太后，侂胄因所善内侍张宗尹以奏，两日不获命，逡巡将退。内侍关礼见而问之，侂胄具述汝愚意。礼令少候，入见太皇太后而泣，问其故，礼对曰：“圣人读书万卷，亦尝见有如此时而保无乱者乎？”太皇太后曰：“此非汝所知。”礼曰：“此事人人知之。今丞相已出，所赖者赵知院，旦夕亦去矣。”言与泪俱下。太皇太后惊曰：“知院同姓，事体与它人异，乃欲去乎？”礼曰：“知院未去，非但以同姓故，以太皇太后为可恃耳。今定大计而不获命，势不得不去；去，将如天下何？愿圣人三思！”太皇太后问侂胄安在，礼曰：“已留其俟命。”太皇太后曰：“事顺则可，命谕好为之。”礼报侂胄，且云：“来早太皇太后于寿皇梓宫前垂帘引对。”侂胄复命，日已向夕。
汝愚始以其事语陈骙、余端礼，亟命殿帅郭杲等，夜以兵分卫南北内，关礼使傅昌期密制黄袍。
是日，嘉王谒告，不入监。时将禫祭，汝愚曰：“禫祭重事，王不可不出。”翌日，群臣入，王亦入。汝愚率百官诣梓宫前，太皇太后垂帘，汝愚率同列言曰：“皇帝疾，未能执丧，臣等乞立皇子嘉王为太子以系人心，皇帝批出有‘甚好’二字，继有‘念欲退闲’之旨，取太皇太后处分。”太皇太后曰：“既有御笔，相公当奉行。”汝愚曰：“兹事重大，播之天下，书之史册，须议一指挥。”太皇太后允诺。汝愚袖出所拟指挥以进云：“皇帝以疾，至今未能执丧，曾有御笔，欲自退闲。皇子嘉王扩，可即皇帝位。尊皇帝为太上皇帝，皇后为太上皇后，移御泰安宫。”太皇太后览毕，曰：“甚善！”汝愚曰：“自今臣等有合奏事，当取嗣君处分。然恐两宫父子间有难处者，须太皇太后主张。”又言：“上皇疾未平，骤闻其事，不无惊疑，乞令都知杨舜卿提举本宫任其责。”遂召舜卿至帘前，面谕之。
太皇太后乃命汝愚以旨谕皇子即位。皇子固辞曰：“恐负不孝名。”汝愚言：“天子当以安社稷、定国家为孝，今中外人人忧乱，万一变生，置太上皇何地？”众扶皇子入素幄，被黄袍，方却立未坐，汝愚率同列再拜。皇子诣几筵殿，哭尽哀。须臾，立仗讫，催百官班，皇子衰服出，就重华殿东庑素幄立，内侍扶掖登御座，百官起居讫，行禫祭礼。命舜卿往南内请八宝，初犹靳与，舜卿传奏皇太子即位，乃出宝与之。汝愚即丧次召还留正。寻诏：“秋暑，上皇未须移御，即寝殿为泰安宫以奉上皇。”中外晏然。
乙丑，太皇太后命立崇国夫人韩氏为皇后。后，琦六世孙也，被选入宫，能顺适两宫意，遂归嘉王邸，至是立为后。
丙寅，大赦。
丁卯，侍御史张叔椿劾留正擅去相位，徙叔椿为吏部侍郎。
戊辰，诏求直言。校书郎蔡幼学奏：“陛下欲尽为君之道，其要有三：事亲，任贤，宽民。而其本莫先于讲学。比年小人谋倾君子，为安静和平之说以排之，故大臣当兴治而以生事自疑，近臣当效忠而以忤旨摈弃，其极至于九重深拱而群臣尽废，多士盈庭而一筹不吐，自非圣学日新，求贤如不及，何以作天下之才！”帝称善。
庚午，诏秘阁修撰、知潭州朱熹诣阙。
复召留正赴都堂视事。正既去，帝即位，以为大行攒宫总护使，入谢，复出城。太皇太后复命速宣押，赵汝愚复以为请，帝手札遣使召正还。
赵汝愚首裁抑侥幸，收召四方知名之士，中外引领望治。乙亥，以汝愚为右丞相，陈骙知枢密院事，余端礼参知政事。汝愚辞不拜。曰：“同姓之卿，不幸处君臣之变，敢言功乎！”
戊寅，加殿前都指挥使郭杲为武康军节度使。
辛巳，以赵汝愚为枢密使。
壬午，以知合门事韩侂胄为汝州防御使。
初，侂胄欲推定策功，意望节钺，赵汝愚曰：“吾宗臣，汝外戚也，何可以言功？惟爪牙之臣，则当推赏。”乃加杲节钺，但迁侂胄宜州观察使。侂胄大失望，然以传导诏旨，浸见亲幸。知临安府徐谊告汝愚曰；“侂胄异时必为国患，宜饱其欲而远之。”不听。汝愚欲推叶适之功，适辞曰：“国危效忠，职也，适何功之有！”及闻侂胄觖望，与知合门刘弼言于汝愚曰：“侂胄所望，不过节钺，宜与之。”不从。适曰：“祸自此始矣。”遂力求补外。
侍御史章颖等劾内侍林亿年、陈源、杨舜卿，诏：“亿年、源与外祠，舜卿与内祠。”
甲申，以兵部尚书罗点签书枢密院事。
戊子，罢杨舜卿内祠，林亿年常州居住，陈源抚州居住。
八月，辛卯，初御行宫便殿听政。
癸巳，除知潭州朱熹为焕章阁待制，兼侍讲。
先是黄裳为嘉王副翊善，上皇谕之曰：“嘉王进学，皆卿之功。”裳谢曰：“若欲进德修业，追迹古先哲王，须天下第一等人。”上皇问为谁，裳以熹对。彭龟年为嘉王府直讲，因讲经义，告王曰：“此朱熹说也。”王善之。至是赵汝愚首荐熹，遂召入经筵。
熹在道，闻泰安朝礼尚缺，近习已有用事者，即具奏云：“陛下嗣位之初，方将一新庶政，所宜爱惜名器，若使幸门一开，其弊不可复塞。至于博延儒臣，专意讲学，必求所以深得亲欢者为建极导民之本，思所以大振朝纳者为防微虑远之图。”不报。
甲午，增置讲读官，以给事中黄裳、中书舍人陈傅良、彭龟年为之。
丁酉，以生日为天佑节，寻改曰瑞庆。
壬寅，诏经筵讲官开陈经旨，救正阙失。
进封皇弟许国公抦为徐国公。
辛亥，金主还都。
金主谓宰执曰：“应奉王诞筠，朕欲以诏诰委之，其人才亦岂易得！闻文士多妒庭筠者，不论其文，顾以行止为訾。大抵读书人多口颊或相党，昔东汉之士与宦者分朋，固无足怪。如唐牛僧孺、李德裕，宋司马光、王安石，均为儒者，而互相排毁，何耶？”遂迁庭筠为翰林修撰。
壬子，金河决阳武故堤，灌封丘而东，尚书省奏都水监官见水势趋南，不预经画，诏王汝嘉等各削官两阶，杖七十，罢之，命参知政事冯琪往视，仍许便宜从事。
河自元符二年，东流断绝，北流合御河，至清州入海，颇为通利。南渡后，地入于金，河始离濬、滑故道，时有决溢。至是河决阳武，由封丘东注梁山泺，分为二派，北派由北清河入海，南派由南清河入淮，汲、胙之间，河流遂绝。
丙辰，内批：“罢左丞相留正，以赵汝愚为右丞相。”初，正言：“陛下勉徇群情以登大宝，当遇事从简，示天下以不得已之意，实非颁爵之时。”时韩侂胄浸谋预政，数诣部堂，正使省吏谕之曰：“此非知合日往来之地。”侂胄怒而退。会正与汝愚议攒宫不合，侂胄因间之于帝，遂以手诏罢正，出知建康府。正谨法度，惜名器，汝愚本倚正共事，怒侂胄不以告，及来谒，辞不见，侂胄惭忿。罗点谓汝愚曰：“公误矣。”汝愚悟，乃见之，侂胄终不怿。
朱熹辞新命，不许。入对，首言：“乃者太皇太后躬定大策，陛下寅绍丕图，可谓处之以权而庶几不失其正。今三月矣。或反不能无疑于逆顺之际，窃为陛下忧之。犹有可诿者，亦曰陛下前日未尝有求位之计，今日未尝忘思亲之心，此则所以行权而不失其正之根本也。充未尝求位之心以尽负罪引慝之诚，充未尝忘亲之心以致温凊定省之理，始终不越乎此，而大伦可正，大本可立矣。”时赵彦逾按视寿皇山陵，以为土肉浅薄，下有水石；孙逢吉覆按，请别求吉兆。诏集议。熹上议言：“寿皇圣德衣冠之藏，当博求名山，不宜偏信台史，委之水泉沙砾之中。”不报。
丁巳，金赐从幸山后亲军银绢有差。
九月，庚午，签书枢密院事罗点卒。点孝友端介，不为矫激崖异之行。或谓天下事非才不办，点曰：“当论其心，心苟不正，才虽过人，何取哉？”时给事中黄裳亦卒，赵汝愚泣谓帝曰：“黄裳、罗点，相继沦谢。二臣不幸，天下之不幸也。”
辛未，合祭天地于明堂，大赦。
壬申，以刑部尚书京镗签书枢密院事。
初，帝欲除镗帅蜀，赵汝愚谓人曰：“镗望轻资浅，岂可当此方面？”镗憾之，韩侂胄乃引以自助。
冬，十月，己丑，右谏议大夫张叔椿再劾留正擅去相位，诏落正观文殿大学士。
庚寅，更泰安宫为寿康宫。
金遗户部员外郎何格赈河决被灾人户。
癸巳，雷。乙未，诏以阴阳谬佑，雷电非时，台谏、侍从各疏朝政阙失以闻。
甲辰，以朱熹言，趣后省看详应诏封事。
庚子，以久雨，命决系囚，释杖以下。
辛丑，雅州蛮寇边，土丁拒退之。寻出降。
乙巳，上大行皇帝谥，庙号孝宗。
丙午，复以朱熹奏，却瑞庆节贺表。
庚戌，改上安穆皇后谥曰成穆，安恭谥曰成恭。
金故尚书左丞张汝弼妻高陀干，以逆谋伏诛。汝弼与镐王永中，甥舅也，阴相为党。金主即位，高陀干每以邪言怵永中，觊非望。画永中母元妃张氏像，奉之甚谨，挟左道为永中祈福。事觉，有司鞫治，陀干伏诛，词连汝弼。金主以在汝弼死后，得免削夺。
是月，建福宁殿。
韩侂胄日夜谋去赵汝愚，知合门事刘弱攵，亦以不得预内禅，心怀不平，因谓侂胄曰：“赵相欲专大功，君岂惟不得节钺，将恐不免岭海之行。”侂胄愕然，因问计，弱攵曰：“惟有用台谏耳。”侂胄问：“若何而可？”弱攵曰：“御笔批出是也。”侂胄然之，遂以内批拜给事中谢深甫为御史中丞。
会汝愚请令近臣荐御史，侂胄密以其党刘德秀属深甫，遂以内批除监察御史。朱熹忧其害政，每因进对，为帝切言之，又约吏部侍郎彭龟年同劾侂胄。会龟年充金人吊祭馆伴使，熹复贻书汝愚，当以厚赏酬侂胄之劳，勿使预政。汝愚为人疏，谓其易制，不以为虑。
右正言黄度，将上疏论侂胄之奸，侂胄觉之，以御笔出度知平江府。度言：“蔡京擅权，天下所由以乱。今侂胄假御笔逐谏臣，使俯首去，不得效一言，非国之幸也。”固辞，奉祠归养。
闰月，庚申，以孝宗将祔庙，议宗庙迭毁之制。孙逢吉、曾三复首请并祧僖、宣二祖，奉太祖居第一室，祫祭则正东向之位；诏集议。僖、顺、翼、宣四祖祧主，宜有所归，自太祖首尊四祖之庙，治平间，议者以世数浸远，请迁僖祖于夹室。后王安石等言僖祖有庙，与稷、契无异，请复其旧。赵汝愚不以祀僖祖为然，侍从多从其说。吏部尚书郑侨欲但祧宣祖而祔孝宗，侍讲朱熹以为藏之夹室，则是以祖宗之主下藏于子孙之夹室；又拟为庙制，以为物岂有无本而生者。汝愚不从，乃祧僖、宣二祖，更创别庙以奉四祖。
戊寅，内批罢焕章阁待制兼侍讲朱熹。
熹每进讲，务积诚意以感动帝心，以平日所论着敷陈开析，坦然明白，可举而行。讲毕，有可以开益帝听者，罄竭无隐，帝亦虚心嘉纳焉。至是以黄度之去，因讲毕疏奏，极言：“陛下即位未能旬月，而进退宰臣，移易台谏，皆出陛下之独断，中外咸谓左右或窃其柄。臣恐主威下移，求治反乱矣。”疏下，韩侂胄大怒，使优人峨冠阔袖象大儒，戏于帝前，因乘间言熹迂阔不可用。帝方倚任侂胄，乃出御批云：“悯卿耆艾，怨难立讲，已除卿官观。”赵汝愚袖御笔见帝，且谏且拜，不省。汝愚因求罢政，不许。越二日，侂胄使其党封内批付熹，熹附奏谢，遂行。
中书舍人陈傅良，封还录黄；起居郎刘光祖，起居舍人邓驿，御史吴猎，吏部侍郎孙逢吉，知登闻鼓院游仲鸿，交章留熹，皆不报；傅良、光祖亦坐罢。工部侍郎黄艾，因侍讲问逐熹之骤，帝曰：“始除熹经筵耳，今乃事事欲与闻。”艾力辨其故，帝不听。彭龟年言：“始臣约熹同论侂胄，熹罢，臣宜并斥。”不报，侂胄衔之。游仲鸿上疏曰：“陛下宅忧之时，御批数出，不由中书。前日宰相留正，去之不以礼；谏官黄度，去之不以正；讲官朱熹，复去之不以道。自古未有舍宰相、谏官、讲官而能自为聪明者也。愿急还熹，毋使小人得志以养成祸乱。”王介上疏言：“陛下即位未三月，策免宰相，迁移台谏，悉出内批，非治世事也。崇宁、大观间，事出内批，遂成北狩之祸。杜衍为相，常积内降十数封还。今宰相不敢封纳，台谏不敢弹奏，此岂可久之道乎！”
金主问辅臣曰：“孔子庙诸处何如？”完颜守贞曰：“诸县见议建立。”金主因曰：“僧徒修饰宇像甚严，道流次之，惟儒者修孔子庙，最为灭裂。”守贞曰：“儒者不能长居学校，非若僧道久处寺观。”金主曰：“僧道以佛、老营利，故务在庄严闳侈，起人敬奉布施，非所以为观美也。”
壬午，诏：“改明年为庆元元年。”
金参知政事马琪，自行省回，具奏河防利害。丙戌，以翰林待制鄂屯忠孝权户部侍郎，太府少监温仿权工部侍郎行户工部事，修治河防。
十一月，丙午，帝自重华宫还大内。
庚戌，以韩侂胄兼枢密都承旨。初，诏侂胄可特迁二官。侂胄觊觎节钺，意不满，力辞，乃止迁一官，为宜州观察使，怨赵汝愚益深；至是特迁都承旨。
诏行孝宗皇帝三年丧。
先是，有司请于易月之外，用漆纱浅黄之制。时朱熹在讲筵，言：“自汉文短丧，历代因之，天子遂无三年之丧。为父且然，则嫡孙承重可知。人纪废坏，三纲不明，千有馀年，莫能厘正。寿皇圣帝至性，以日易月之外，犹执通丧，朝衣朝冠，皆用大布，所宜着在方策，为万世法程。陛下以世德承大统，承重之服，着在礼律，宜遵寿皇已行之法。一时仓卒不及详议，遂用漆纱浅黄之服，使寿皇已行之礼，举而复坠，臣窃痛之。然既往之事，不及追改，启殡发引，礼当复用初丧之服。”至是诏遵用三年之制，中外百官皆以凉衫视事，用熹言也。
升明州为庆元府。
乙卯，权攒哲文神武成孝皇帝于永阜陵。
十二月，丁巳朔，禁民间妄言宫禁事。
辛酉，金平章政事完颜守贞罢。
守贞读书通法律，明习故事。时金有国七十年，礼乐政刑，因辽、宋旧制，杂乱无贯，金主欲更定修正，为一代法，其仪式条约，多守贞裁定，故明昌之治，号称清明。又喜推毂士类，接援后进，金主疑其有党，又为胥持国所间，遂出知济南府，仍命即辞。前举守贞者董师中、路铎等皆补外。以知大兴府尼厖古鉴为参知政事。
乙丑，吏部侍郎兼侍讲彭龟年，见韩侂胄用事，权势重于宰相，上疏条奏其奸，谓：“进退大臣，更易言官，皆初政最关大体。今大臣或不能知而侂胄知之，假托取势，窃弄威福，不去，必为后患！”帝览奏骇曰：“侂胄，朕托以肺腑，信而不疑，不谓如此！”龟年又言：“陛下逐朱熹太暴，故欲陛下亦亟去此小人，毋使天下谓陛下去君子易，去小人难。”于是龟年、侂胄俱请祠。帝欲两罢其职，陈骙进曰：“以合门去经筵，何以示天下？”既而内批：“龟年与郡，侂胄进一官，与在京宫观。”
给事中林大中、同中书舍人楼钥缴奏曰：“陛下眷礼僚旧，一旦龙飞，延问无虚日，不三数月间，或死或斥，赖龟年一人尚留。今又去之，四方谓其以尽言得罪，恐伤政体。且一去一留，恩意不侔。去者日远，不复侍左右；留者内祠，则召见无时。请留龟年讲筵而命侂胄以外任，则事体适平，人无可言者。”上批：“龟年已为优异，侂胄本无过尤，可并书行。”
大中复同钥奏：“龟年除职与郡，以为优异，则侂胄之转承宣使，非优异乎？若谓侂胄本无过尤，则龟年论事，实出于爱君之忱，岂得为过？龟年既已决出，侂胄难于独留，宜畀外任或外祠，以慰公议。”不听。由是侂胄愈横。
御史中丞谢深甫劾陈傅良，罢之。
丁卯，金免被黄河水灾今年秋税。
戊辰，以陈康伯配享孝宗庙庭。
己巳，知枢密院事陈骙罢。庚午，以余端礼知枢密院事，京镗参知政事，吏部尚书郑侨同知枢密院事。
陈骙与赵汝愚素不协，未尝同堂语。及争彭龟年事，韩侂胄语人曰：“彭侍郎不贪好官，固也；元枢亦欲为好人耶？”故罢之，而引京镗居政府以间汝愚。汝愚孤立于朝，帝亦无所倚信。
辛未，监察御史刘德秀劾起居舍人刘光祖，罢之。
以工部尚书赵彦逾为四川制置使。彦逾自以有功于帝室，冀赵汝愚引居政府。及除蜀帅，大怒，遂与韩侂胄合，因陛辞，疏廷臣姓名于帝，指为汝愚之党，且曰：“老奴今去，不惜为陛下言之。”由是帝亦疑汝愚。
癸酉，上孝宗庙乐曰《大伦之乐》。
甲戌，祔孝宗神主于太庙。
戊寅，封太保郭师禹为永宁郡王。师禹，成穆皇后之弟也。
辛巳，金减修内司备营造军千人、都城所五百人。
癸未，金敕尚书省：“自今献灵芝嘉禾者，赏之。”